Diari Oficial de la Generalitat Valenciana


Sumari del DOGV 6341, del 26-08-2010 (2010/9370)

RESOLUCIÓ 42/2010, de 20 d'agost, del president, per la qual es convoca un concurs oposició per a la provisió d'un lloc de naturalesa funcionarial, sector administració general, grup C1.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6341

Data del DOGV
:   26-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9370


Data del document
:   20-08-2010

Organisme emissor
:   Mancomunitat Intermunicipal Foia de Bunyol-Xiva

Tipus de document
:   Resolució

Anàlisi jurídica

 Descriptors 

:   * La Foia de Bunyol
    * concurs administratiu

RESOLUCIÓ 42/2010, de 20 d'agost, del president, per la qual es convoca un concurs oposició per a la provisió d'un lloc de naturalesa funcionarial, sector administració general, grup C1. [2010/9370]  
Vist que amb data 16.12.2008 es va aprovar la plantilla de personal en què s'incloïa un lloc de grup C, sector administració general, categoria funcionarial, resolc:  
Convocar, per a la seua provisió, el lloc de treball que es detalla, d'acord amb les bases següents:  
1. Objecte de la convocatòria  
Lloc a proveir:  
Denominació: administratiu.  
Naturalesa: funcionarial.  
Sector: administració general.  
Forma de provisió: concurs oposició.  
2. Funcions   
- Seguiment i impuls de funcions en els procediments administratius i execució de les actuacions de tràmit; preparació i suport de les actuacions, comptabilitat, registre.   
- Docència de matèries instrumentals en les diferents accions formatives impartides per la Mancomunitat.  
- Suport en la gestió de programes i iniciatives europees.  
- Altres implícites en el lloc que exigisquen tindre un nivell de coneixements i esforç semblants, en relació amb les matèries pròpies de la Mancomunitat.  
3. Participants. Requisits  
3.1 Segons el que disposen els articles 56 i 57 de la Llei 7/2007 de l'Estatut Bàsic de l'Empleat Públic són requisits generals per a la participació en el procés selectiu:  
a) Tindre nacionalitat espanyola. Els nacionals dels estats membres de la Unió Europea podran accedir, com a personal funcionari, en igualtat de condicions que els espanyols a les ocupacions públiques, a excepció d'aquelles que directament o indirectament impliquen una participació en l'exercici del poder públic o en les funcions que tenen com a objecte la salvaguarda dels interessos de l'estat o de les administracions públiques.   
Les previsions de l'apartat anterior seran aplicables, siga quina siga la seua nacionalitat, al cònjuge dels espanyols i dels nacionals d'altres estats membres de la Unió Europea, sempre que no estiguen separats de dret i als seus descendents i als del seu cònjuge sempre que no estiguen separats, siguen menors de 21 anys o majors d'aquesta edat dependents.  
L'accés a l'ocupació pública com a personal funcionari s'estendrà igualment a les persones incloses en l'àmbit d'aplicació dels tractats internacionals celebrats per la Unió Europea, i ratificats per Espanya, en què s'aplique la lliure circulació de treballadors.  
b) Posseir la capacitat funcional per a l'exercici de les tasques.  
c) Tindre complits 16 anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.  
d) No haver sigut separat o separada per mitjà d'expedient disciplinari, de qualsevol administració o ocupació pública o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en el qual haja sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
e) Posseir la titulació exigida.  
3.2 Estar en possessió o complides les condicions per a obtindre'l, abans de la finalització del termini de presentació de sol·licituds, del títol acadèmic de Batxiller, BUP, Formació Professional de segon grau o equivalent o tindre aprovada la prova d'accés a la universitat per a majors de 25 anys. Les equivalències dels títols al·legats hauran de justificar-se per l'interessat.  
3.3 En el cas de titulacions obtingudes en l'estranger haurà d'estar-se en possessió de la credencial que acredite l'homologació d'aquestes.  
3.4 Les condicions per a ser admés a les proves hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
4. Forma i termini de presentació d'instàncies  
Les instàncies per les qual se sol·licita prendre part en les corresponents proves d'accés al procés selectiu, on els aspirants han de manifestar que reuneixen tots i cada un dels requisits exigits en la base segona, referits sempre a la data d'expiració del termini assenyalat per a la presentació d'instàncies, es dirigiran al president de la Mancomunitat Intermunicipal de la Foia de Bunyol-Xiva i es presentaran en el Registre General d'aquesta, o, en la forma que determina l'article 38 de la Llei 30/1992, de 26 de novembre, durant el termini de 20 dies naturals a partir de l'endemà de la publicació de l'extracte de la convocatòria en el BOE (d'acord amb el que disposa el RD 364/1995 de 10 de març).  
A les instàncies s'acompanyarà carta de pagament acreditativa d'haver abonat en el número de compte de la Mancomunitat, que es fixa en la instància de sol·licitud d'accés a les proves selectives, l'import de 50 euros, com a drets d'examen, o resguard postal o telegràfic del seu abonament i fotocòpia del DNI del sol·licitant.  
Els drets d'examen només podran ser tornats en cas que no siguen admesos a l'examen per falta dels requisits exigits per a prendre-hi part.  
Es fa constar que els successius anuncis relacionats amb el desenvolupament de la present convocatòria es publicaran al tauler d'edictes d'aquesta Mancomunitat.  
5. Admissió dels aspirants  
Expirat el termini de presentació d'instàncies, el president de la Mancomunitat Intermunicipal de la Foia de Bunyol-Xiva, l'autoritat o òrgan convocant publicarà en el Diari Oficial de la Comunitat Valenciana la relació d'aspirants admesos i exclosos; hi indicarà en aquest últim cas la causa d'exclusió i concedirà un termini de 10 dies hàbils perquè es puguen formular reclamacions o esmenar els defectes que hagen motivat l'exclusió.   
Conclòs el termini de reclamacions i esmenes i resoltes aquestes, l'autoritat o òrgan convocant elevarà a definitives les llistes d'admesos i exclosos mitjançant una resolució que es publicarà igualment en el Diari Oficial de la Comunitat Valenciana. Aquesta publicació servirà de notificació a l'efecte d'impugnacions i recursos. En la mateixa resolució s'indicarà la data, lloc i hora de començament del primer exercici, que tindrà lloc en un termini no inferior a 15 dies hàbils, així com l'ordre de crida dels o de les aspirants.  
Els resultats de cada un dels exercicis, les successives crides i convocatòries, i en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran als locals on s'haja celebrat l'exercici anterior o en els que s'assenyale en l'últim anunci, i bastarà aquesta exposició, en la data en què s'inicie, com a notificació a tots els efectes. La crida per a la sessió següent d'un mateix exercici haurà de realitzar-se en un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 48 hores.  
Amb el resultat de l'últim exercici, el tribunal de selecció exposarà al públic la resolució motivada per la qual fixa la relació definitiva d'aspirants aprovats per ordre de puntuació, que en cap circumstància podrà ser superior al de places convocades.  
6. Proves selectives  
6.1 El procediment de selecció dels aspirants serà el de concurs oposició, que constarà d'una fase d'oposició, de caràcter eliminatori i obligatori, i d'una fase de concurs, de caràcter obligatori.  
6.2 Desenvolupament de la fase d'oposició. Constarà de tres proves. La puntuació màxima en la fase d'oposició serà de 60 punts.   
La primera prova consistirà a contestar per escrit un qüestionari de preguntes amb quatre respostes alternatives de les quals només una serà la correcta. El qüestionari estarà compost per 50 preguntes amb qüestions de caràcter teòric i pràctic sobre les matèries indicades en l'annex II. L'exercici es valorarà de 0 a 20 punts.  
La segona prova consistirà a contestar per escrit, durant el temps màxim d'una hora i 30 minuts, 5 preguntes sobre el temari indicat en l'annex I. En aquest exercici es valorarà el volum i comprensió dels coneixements, la claredat, ordre de les idees, la formació general universitària, l'aportació personal de l'aspirant i la seua capacitat de síntesi.   
Aquest exercici serà valorat pel tribunal de 0 a 20 punts.  
La tercera prova consistirà en la realització de dos exercicis de coneixement de l'idioma anglés a un nivell equivalent de 4t de l'Escola Oficial d'Idiomes. El primer exercici consistirà en un qüestionari de 50 preguntes amb quatre respostes alternatives de les quals només una serà la correcta. Redacció d'aproximadament 150/200 paraules sobre dos temes proposats a triar-ne un. Aquest exercici serà valorat pel tribunal de 0 a 10 punts.  
El segon exercici consistirà en una entrevista oral en anglés. Aquest exercici serà valorat pel tribunal de 0 a 10 punts.  
Els exercicis seran qualificats fins a un màxim de 10 punts i seran eliminats els opositors que no aconseguisquen un mínim de 5 punts en cada un d'ells, excepte l'exercici primer i el segon, que serà qualificat de 0 a 20 punts, i seran eliminats els opositors que no aconseguisquen un mínim de 10 punts.  
Les puntuacions obtingudes pels aspirants en cada un dels exercicis seran exposades al públic al tauler d'anuncis de la Mancomunitat Intermunicipal de la Foia de Bunyol-Xiva a la finalització de la fase d'oposició.  
La qualificació resultant de la totalitat dels exercicis i de la fase d'oposició es determinarà per la suma de puntuacions obtingudes en cada un d'aquests.  
Amb el resultat de l'últim exercici de la fase d'oposició, el tribunal exposarà al públic la relació d'aspirants que per haver superat tots els exercicis eliminatoris han de passar a la fase de concurs, i els citarà perquè en el termini de 10 dies hàbils comptats a partir de l'endemà de la publicació de les qualificacions presenten la documentació acreditativa dels mèrits i l'experiència.  
6.3 Fase de concurs.  
Només podran participar en la fase de concurs els aspirants que hagen superat la fase d'oposició.  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies. La puntuació màxima en la fase de concurs serà de 40 punts.  
6.4 Finalitzat el termini de presentació de documentació establit en la base anterior, el tribunal publicarà al tauler d'anuncis la llista provisional de valoracions de la fase de concurs i concedirà un termini de 10 dies hàbils comptats a partir de l'endemà de la publicació perquè els interessats formulen les reclamacions i esmenes d'errors que estimen pertinents en relació a la seua baremació.  
6.5 Resoltes les possibles al·legacions i esmenes, el tribunal dictarà una resolució per la qual fixarà la relació definitiva d'aspirants aprovats.  
Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran per ordre de puntuació de major a menor, i s'interromprà la relació quan el nombre d'aspirants coincidisca amb el nombre de places de treball convocades per cada torn i quota, i es publicarà al tauler d'anuncis.  
En cas d'empat entre aspirants inclosos en la mateixa relació l'ordre s'establirà atenent, en primer lloc, a la major puntuació obtinguda en el primer exercici, i en segon lloc, si es manté aquest, a la major puntuació obtinguda en el segon exercici. Si persisteix l'empat, caldrà ajustar-se a la major puntuació obtinguda en la fase de concurs. En última instància, l'ordre s'establirà per sorteig públic entre els aspirants.  
En cap cas el tribunal podrà declarar que han superat les proves selectives un nombre superior al de places de treball convocades.  
7. Tribunals qualificadors  
a) Tribunal titular:  
Presidenta: la secretària interventora de la Mancomunitat Intermunicipal de la Foia de Bunyol-Xiva.  
Vocals:   
Un funcionari de carrera designat per la Mancomunitat Intermunicipal de la Foia de Bunyol-Xiva d'igual o superior grup de titulació a l'exigit per a l'accés al grup C1.  
Un representant de l'administració del Govern Valencià.  
Els membres del tribunal hauran de posseir titulació o especialització iguals o superiors a les exigides per a l'accés a les places convocades.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents. I quedarà integrat pels suplents respectius que simultàniament amb els titulars hauran de designar-se. El tribunal resoldrà els dubtes que sorgisquen en l'aplicació de les bases d'aquesta convocatòria. El tribunal podrà estar assistit d'aquells especialistes en les distintes matèries que considere oportú.  
8. Fase de concurs  
Es valoraran els mèrits acreditats fefaentment pels aspirants que hagen superat la fase d'oposició conforme al barem que figura en la present convocatòria l'acreditació documental del qual s'haja realitzat en el termini establit a aquest efecte. Els punts obtinguts en la fase de concurs se sumaran a la puntuació dels aspirants que van superar la fase d'oposició.  
9. Relació d'aprovats i proposta de nomenament   
Acabada la qualificació dels aspirants, el tribunal publicarà la relació d'aprovats per ordre de puntuació, si n'hi ha, i elevarà la proposta de nomenament al president de la Mancomunitat Intermunicipal de la Foia de Bunyol-Xiva, a l'efecte del corresponent nomenament. L'esmentada proposta no podrà sobrepassar el nombre de places convocades.  
10. Presentació de documents i nomenament  
Els aspirants proposats presentaran en la Secretaria de la corporació, en el termini de 20 dies naturals, des que es facen públiques les relacions d'aprovats, els documents acreditatius de reunir els requisits exigits en la base segona d'aquesta convocatòria, i que són:  
1. Fotocòpia compulsada de:  
a) DNI.  
b) Títol corresponent.  
2. Certificat mèdic oficial en què es faça constar que no es pateix cap malaltia ni incapacitat que impedisca el normal exercici del lloc de treball a què s'opta.  
3. Declaració responsable de no haver sigut separat, per mitjà d'expedient disciplinari, de qualsevol administració o ocupació pública, ni trobar-se inhabilitat penalment per a l'exercici de funcions públiques.  
4. Declaració responsable de no trobar-se sotmés a cap causa d'incapacitat o incompatibilitat.  
Si en el termini indicat i excepte els casos de força major, no presenten la documentació o d'aquesta es dedueix que no tenen algun dels requisits exigits, no podran ser nomenats, i quedaran anul·lades totes les actuacions sense perjudici de la responsabilitat en què puguen haver incorregut per falsedat en la instància.  
Complint els requisits precedents, l'autoritat competent procedirà a nomenar els funcionaris de carrera, que hauran de prendre possessió en el termini màxim d'un mes. Si no prenen possessió en el termini indicat, sense causa justificada, decauran en tots els seus drets.  
ANNEX I  
Barem de mèrits  
A. Antiguitat.  
1. Antiguitat: s'avaluarà a raó de:  
- 6 punts per cada any treballat o fracció mensual corresponent en la Mancomunitat Foia de Bunyol-Xiva, en la mateixa categoria que la convocada.  
- 3 punts per cada any treballat o fracció mensual corresponent en qualsevol administració pública, en la mateixa categoria convocada.  
- 2 punts per cada any treballat o fracció mensual corresponent en qualsevol administració pública, en categoria diferent de la convocada.  
La puntuació màxima que s'obtindrà en aquest apartat serà de 12 punts.  
2. Formació:  
1. Titulació acadèmica: per títols acadèmics oficials, de nivell igual o superior a l'exigit per a l'exercici del lloc de treball que s'ha de proveir, exclòs el que siga necessari per a l'accés al lloc:  
- Per títol de diplomat o equivalent: 2 punts per títol.  
- Per títol de llicenciat o equivalent: 4 punts per títol.  
La puntuació màxima que s'obtindrà en aquest apartat serà de 6 punts.  
2. Cursos de formació i perfeccionament: S'avaluaran els cursos de formació i perfeccionament de duració igual o superior a 15 hores que hagen sigut cursats o impartits per la persona interessada i que hagen sigut convocats o homologats per qualsevol centre o organisme oficial relacionats amb funcions administratives o docents d'acord amb l'escala següent:  
a) de 100 o més hores: 2,00 punts.  
b) de 75 o més hores: 1,50 punts.  
c) de 50 o més hores: 1,00 punts.  
d) de 25 o més hores: 0,50 punts.  
e) de 15 o més hores: 0,20 punts.  
No es puntuaran en cap cas en aquest subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.   
La puntuació màxima que s'obtindrà en aquest apartat serà de 10 punts.  
3. Altres mèrits.  
3.1 Valencià:   
- 2 punts per estar en possessió de la certificació expedida o homologada per la Junta Qualificadora de Coneixements de Valencià del nivell mitjà.  
- 4 punts estar en possessió de la certificació expedida o homologada per la Junta Qualificadora de Coneixements de Valencià del nivell superior.  
- 3.2 Idiomes comunitaris:   
La valoració del coneixement dels idiomes comunitaris s'efectuarà puntuant exclusivament el nivell més alt obtingut segons la titulació atorgada per l'Escola Oficial d'Idiomes.  
Nivell elemental: 2 punts.  
Nivell superior: 4 punts.  
- 3.3 Aptitud pedagògica:.  
Per estar en possessió de certificats d'aptitud pedagògica o màster en Pedagogia: 4 punts.   
La puntuació màxima en l'apartat d'altres mèrits serà de 12 punts.  
ANNEX II  
1. La Constitució espanyola de 1978: estructura i contingut. Drets i deures fonamentals, la garantia i suspensió d'aquests.  
2. El Tribunal Constitucional.   
3. El Defensor del Poble.   
4. Reforma de la Constitució.  
5. La Corona. Funcions constitucionals del rei. Successió i regència. El referendament.   
6. Les Corts Generals. Congrés dels Diputats i Senat.  
7. El govern i l'administració. Composició. Funcions i potestats. Designació i remoció del govern i el seu president.  
8. L'administració central de l'estat. El Consell de Ministres. El president del govern. Els ministres.   
9. L'administració perifèrica de l'estat: els delegats del govern en les comunitats autònomes.  
10. La Comunitat Autònoma Valenciana. L'Estatut d'Autonomia: les Corts Valencianes, el president, òrgans de govern i les seues funcions. Altres institucions de la Generalitat Valenciana.  
11. Govern i administració. El president de la Generalitat. Els consellers. L'administració de la Generalitat Valenciana: organització, competència i estructura. Organització territorial de les conselleries. L'administració institucional. Responsabilitat dels membres del Consell i de l'administració pública de la Generalitat Valenciana.  
12. Les competències de la Comunitat Valenciana en l'Estatut d'Autonomia.  
13. La Unió Europea. Institucions: El Consell, el Parlament, la Comissió, el Tribunal de Justícia.   
14. Efectes de la integració europea sobre l'organització de l'estat espanyol.  
15. L'ordenament jurídic administratiu: fonts. La constitució. Lleis orgàniques i lleis ordinàries. Altres disposicions normatives amb força de llei.   
16. El reglament: concepte, naturalesa i classes. Límits de la potestat reglamentària. Autonomia i sistema de fonts.  
17. L'acte administratiu: concepte, elements i classes. Validesa i eficàcia dels actes administratius. Publicació i notificació. Execució dels actes administratius. Nul·litat i anul·labilitat.  
18. El procediment administratiu: concepte. La Llei 30/1992, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Les fases del procediment administratiu.  
19. Revisió dels actes en via administrativa. Recursos administratius: concepte i classes. Reclamacions prèvies a les vies civil i laboral. Potestat sancionadora. Responsabilitat de les administracions públiques  
20. La jurisdicció contenciosa administrativa: les parts. Objecte del recurs. Procediments.  
21. Els contractes de l'administració: concepte. Tipus. Modalitats de contractes administratius. El procediment de contractació. La selecció del contractista. L'execució i modificació dels contractes. L'extinció dels contractes.  
22. El pressupost: concepte i classes. El pressupost de la Generalitat Valenciana. Característiques i estructura. Els crèdits pressupostaris. Modificacions dels crèdits inicials. Despeses plurianuals. Anul·lació de romanents. Incorporació de crèdits. Crèdits extraordinaris i suplements de crèdit. Bestretes de tresoreria. Crèdits ampliables. Transferències de crèdit. Ingressos que generen crèdit.  
23. Ordenació de la despesa i ordenació del pagament: òrgans competents. Fases de procediment i documents comptables que hi intervenen. Liquidació i tancament de l'exercici. Control del gasto públic: classes. Especial referència del control de legalitat. El Tribunal de Comptes. La Sindicatura de Comptes.  
24. Despesa per a la compra de béns i serveis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligacions pressupostàries. Pagaments en ferm i a justificar. Justificació de lliuraments.  
25. Retribucions de funcionaris públics i del personal laboral al servei de la Generalitat Valenciana. Nòmines. Altes i baixes: justificació. Sous, triennis, pagues extraordinàries, complements, altres remuneracions. Meritació i liquidació de drets econòmics. Pagament de les retribucions del personal en actiu. Pagament per transferència i pagament per xec nominatiu.  
26. La Llei de la Funció Pública Valenciana. Normativa de desplegament en matèria de personal. Òrgans superiors de la funció pública valenciana. El personal al servei de l'administració pública de la Generalitat Valenciana: classes. Classificació de llocs de treball.  
27. L'accés a la funció pública valenciana. Adquisició i pèrdua de la condició de funcionari. Provisió de llocs de treball.  
28. Situacions administratives dels funcionaris. Drets i deures dels funcionaris. Retribucions i indemnitzacions. Incompatibilitats. Règim disciplinari.  
29. L'Estatut Bàsic de l'Empleat Públic.  
30. L'administració local en la Constitució de 1978. El principi d'autonomia: el significat i abast. La Carta Europea de l'Autonomia Local.  
31. La potestat reglamentària de les entitats locals. Òrgans titulars. Reglaments i ordenances. Procediment d'elaboració i aprovació. Els bans.  
32. El règim de Seguretat Social del personal al servei de l'administració de la Generalitat Valenciana. La Llei de Prevenció de Riscos Laborals. La llibertat sindical i els òrgans de representació del personal funcionari de la Generalitat Valenciana. La negociació de les condicions de treball del personal funcionari.  
33. Bases de dades Access: concepte i característiques. Objectius d'un sistema de gestió de bases de dades. Fulls de càlcul. Tractament de textos.  
34. Els serveis d'informació administrativa. Atenció al públic: acollida i informació a l'administrat. Drets dels ciutadans.  
35. Concepte de document, registre i arxiu. Funcions de registre i de l'arxiu. Classes. Especial consideració de l'arxiu de gestió.  
36. Anàlisi documental: documents oficials. Formació de l'expedient. Documentació de suport informatiu. Criteris d'ordenació d'arxiu.   
37. L'arxiu com a font d'informació: serveis de l'arxiu. Aplicació de noves tecnologies a la documentació d'arxiu.  
38. El municipi: concepte i elements. El territori: alteració de termes municipals. La població municipal: classificació. L'empadronament. Drets dels veïns. La participació veïnal.  
39. L'organització municipal. L'alcalde. Els tinents d'alcalde. El Ple. La Junta de Govern Local. Les comissions informatives. Les juntes de districte i altres òrgans de gestió desconcentrada.  
40. Altres entitats locals. Entitats locals d'àmbit superior al municipi. Les àrees metropolitanes. La província com a entitat local: concepte i elements.  
Yátova, 20 d'agost de 2010.- El president: Rafael Lisarde Cifre.